Source: https://www.edilex.fi/lainsaadanto/19830331
Timestamp: 2019-04-23 13:59:42+00:00

Document:
Sotilaskurinpitolaki (kumottu) 331/1983 | EDILEX
Sotilaskurinpitolaki (kumottu) 25.3.1983/331
1 – 9 §1 lukuYleisiä säännöksiä
10 §2 lukuKurinpitomenettelyn edellytykset
11 – 14 §3 lukuKurinpitoesimiehen toimivalta
15 – 27 §4 lukuPakkokeinot
28 – 33 §5 lukuKurinpitoasian käsittely
34 – 38 §6 lukuKurinpitovalitus ja kurinpitomenettelyn valvonta (27.4.1990/374)
39 – 47 §7 lukuTäytäntöönpano
48 – 49 §8 lukuSota-aikaa koskevat poikkeussäännökset
50 – 53 §9 lukuErinäisiä säännöksiä
Tämä laki on kumottu L:lla 28.3.2014/255, joka on voimassa 1.5.2014 alkaen.
1 § (14.11.1997/991) [HE 40/1997]
Sotilasoikeudenkäyntilain (326/1983) 2 §:ssä tarkoitetusta rikoksesta voidaan rikoslain 45 luvun alaiselle henkilölle oikeudenkäynnissä tuomita kurinpitorangaistus tai kurinpitomenettelyssä määrätä kurinpitoseuraamuksena kurinpitorangaistus tai -ojennus niin kuin tässä laissa säädetään.
Ks. RikosL 39/1889 45 luku 27–29 §.
2 § (12.4.1991/652)
Kurinpitorangaistuksia ovat aresti, kurinpitosakko, poistumisrangaistus ja varoitus.
Arestia tuomitaan vähintään yksi ja enintään kolmekymmentä vuorokautta, kurinpitosakkoa vähintään yhdeltä ja enintään kolmeltakymmeneltä päivältä sekä poistumisrangaistusta vähintään yksitoista ja enintään viisitoista vuorokautta.
Kurinpitomenettelyssä kurinpitosakkoa määrätään vähintään yhdeltä ja enintään kolmeltakymmeneltä päivältä sekä poistumisrangaistusta vähintään yksitoista ja enintään viisitoista vuorokautta. (14.11.1997/991) [HE 40/1997]
Kurinpitosakon rahamäärä yhdeltä päivältä on yksi viidesosa sakotettavan keskimääräisestä kokonaispäivätulosta, kuitenkin vähintään asevelvollisuuslain (452/1950) nojalla palvelevalle maksettavan suurimman päivärahan suuruinen. Asevelvollisuuslain tai naisten vapaaehtoisesta asepalveluksesta annetun lain (194/1995) nojalla palvelevalle kurinpitosakon rahamäärä yhdeltä päivältä on hänen päivärahansa suuruinen tai, jollei hän saa päivärahaa, asevelvollisuuslain nojalla palveleva...

References: §1
 §2
 §3
 §4
 §5
 §6
 §7
 §8
 §9